stanford-oval/wikipedia huggingface dataset:
האיש השנוא ביותר באינטרנט

| --- | --- |

 סוגה:  פשע אמיתי  דוקומנטרי
 בימוי:  רוב מילר
 ארץ מקור:  ארצות הברית 
 שפות:  אנגלית
 מקום התרחשות:  קליפורניה 
 מספר עונות:  1
 מספר פרקים:  3
 הפקה
 חברת הפקה:  Raw TV
 הפצה:  נטפליקס 
 קישורים חיצוניים
 דף התוכנית ב-IMDb
 
האיש השנוא ביותר באינטרנט (באנגלית: The Most Hated Man on the Internet) היא מיני-סדרה אמריקאית מסוגת פשע אמיתי דוקומנטרי של נטפליקס, שעלתה לשירות ההזרמה של החברה ב-27 ביולי 2022 ומתעדת את עלייתו ונפילתו של האנטר מור ואתר האינטרנט שלו Is Anyone Up?, אתר פורנוגרפי המבוסס על תמונות שנגנבו ממכשירי טלפון ומחשב של אנשים וזאת מנקודת מבטן של הקורבנות שלו והאקטיביסטיות שפעלו נגדו. המיני-סדרה גם מתמקדת בסיפורה של הסופרת והפעילה החברתית, שרלוט לאוס, שמנסה להסיר את תמונות העירום של בתה מהאתר.
סקירה כללית

האיש השנוא ביותר באינטרנט עוקב אחר פעילי אנטי-פורנוגרפיית נקם והבמאמציהם להפיל את האתר IsAnyoneUp.com. האתר נוצר על ידי האנטר מור, כך שכל אחד יכול לפרסם תמונה של כל אחד ולחבר אותה לחשבונות המדיה החברתית שלו. הסופרת והפעילה החברתית, שרלוט לאוס פתחה בקמפיין נגד האתר לאחר שגליתה כי תמונות עירום של בתה שותפו באתר.
שלושת הפרקים מורכבים מראיונות של כל האנשים שלקחו חלק בהפלת האתר והפעלתו, מלבד יוצר האתר, האנטר מור. מור תכנן במקור לבוא להתראיין לסרט התיעודי, אך מאוחר יותר סירב מסיבות לא ידועות.
ביקורת

באתר Rotten Tomatoes, דורגה הסדרה ב-86%, עם דירוג ממוצע של 6.1/10.
הערות שוליים

↑  Han, Angie (26 ביולי 2022). "'The Most Hated Man on the Internet' Review: Netflix's Hunter Moore Docuseries Is Absorbing but Shallow". The Hollywood Reporter. נבדק ב-1 באוגוסט 2022. {{cite web}}:  (עזרה)
↑  Tallerico, Brian (27 ביולי 2022). "The Most Hated Man on the Internet". RogerEbert.com. נבדק ב-1 באוגוסט 2022. {{cite web}}:  (עזרה)
↑  "Hunter Moore: Who is 'The Most Hated Man on the Internet' and where is he now?". Yahoo. 28 ביולי 2022. {{cite web}}:  (עזרה)
↑  "The Most Hated Man on the Internet: Limited Series". Rotten Tomatoes. נבדק ב-15 באוגוסט 2022. {{cite web}}:  (עזרה)
הגברת הראשונה (סדרת טלוויזיה)

| --- | --- |

 סוגה:  סדרת אנתולוגיה, סרט דרמה 
 בימוי:  סוזנה ביר 
 שחקנים:  ויולה דייוויס (מישל אובמה)  מארק הילס (John Gardner Ford)  Jack Stanton (John Gardner Ford)  בן קוק (סטיבן פורד)  Paul Holcomb (סטיבן פורד)  Gavin White (Michael Gerald Ford)  לקסי אנדרווד (מליה אובמה)  קיידן בויד (Michael Gerald Ford)  ג'ודי גריר  אלן בורסטין (שרה רוזוולט)  Leslie Kritzer (מרתה גרהם)  גלוריה ראובן (ואלרי ג'רט)  ג'רמי בוב (תאודור רוזוולט)  Kathleen Garrett (לורה בוש)  מארק מוזס (ג'ורג' ווקר בוש)  Evan Parke  Olivia Cannon (אנה רוזוולט הלסטד)  דונה לין צ'מפלין (Melissa Winter)  קיילי ספאני (אנה רוזוולט הלסטד)  רוזלינד צ'או (Tina Tchen)  מריה דיזיה (Lucy Page Mercer Rutherfurd)  ריי ווייקפילד (דיק צ'ייני)  Derek Cecil (דונלד רמספלד)  לילי רייב (לורנה א. היקוק)  רג'ינה טיילור (מריאן שילדס רובינסון)  קיפר סאת'רלנד (פרנקלין דלאנו רוזוולט)  ארון אקהרט (ג'רלד פורד)  דקוטה פנינג (סוזן פורד)  ג'יליאן אנדרסון (אלינור רוזוולט)  או. טי. פגבנל (ברק אובמה)  מישל פייפר (בטי פורד)  Michael Potts (פרייזר רובינסון השלישי)  קריסטין פרוסט (בטי פורד)  אליזה סקנלן (אלינור רוזוולט)  קליאה דובאל (Malvina Thompson)  ג'קי ארל היילי (Louis Howe)  קייט מאלגרו (Susan Sher)  צ'ארלי פלאמר (פרנקלין דלאנו רוזוולט)  Arlo Mertz (סוזן פורד)  ג'יימי לוסון (מישל אובמה)  ג'וליאן  דה נירו (ברק אובמה)  ג'ק פיקינג (ג'רלד פורד)  סאניה סידני (סשה אובמה) 
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  10 (נכון ל־19 ביוני 2022) 
 הפקה
 מפיקים בפועל:  Jeff Gaspin, קתי שולמן, סוזנה ביר 
 חברת הפקה:  Lionsgate Television 
 צלמים:  אמיר מכרי 
 מוזיקה:  ג'ף זאנלי 
 שידור
 רשת שידור:  שואוטיים 
 תקופת שידור מקורית:  17 באפריל 2022 – 19 ביוני 2022 
 קישורים חיצוניים
 www.sho.com/the-first-lady
 דף התוכנית ב-IMDb
 
הגברת הראשונה היא סדרת טלוויזיה דרמה אנתולוגית אמריקאית שנוצרה על ידי אהרון קולי, שהוקרנה לראשונה שואוטיים ב-17 באפריל 2022. בסדרה מככבים בין היתר מישל פייפר, ויולה דייוויס וג'יליאן אנדרסון, ומתאר את החיים והאירועים המשפחתיים של שלוש הגברות הראשונות של ארצות הברית : אלינור רוזוולט, בטי פורד ומישל אובמה.
הסדרה זכתה לביקורות מעורבות, עם שבחים על הביצועים של פייפר ואנדרסון, כמו גם על התלבושות ועיצוב התפאורה, עם ביקורת על הקצב העלילה והביצועים של דייוויס.
שחקנים ודמויות > תפקידים ראשיים

ויולה דייוויס -הגברת הראשונה מישל אובמה (2017-2009)
ג'יימי לוסון - מישל אובמה בצעירותה
מישל פייפר - בטי פורד הגברת הראשונה (1977-1974)
קריסטין פרוסט - בטי פורד בצעירותה
ג'יליאן אנדרסון - אלינור רוזוולט הגברת הראשונה (1945-1933)
אלייזה סקאנלן - אלינור רוזוולט בצעירותה
או. טי. פגבנל - ברק אובמה
ג'וליאן דה נירו - ברק אובמה בצעירותו
דקוטה פנינג - סוזן פורד
לילי רייב - לורנה היקוק
רג'ינה טיילור - מריה שילדס רובינסון
קיפר סאת'רלנד  - פרנקלין דלאנו רוזוולט
צ'ארלי פלאמר - פרנקלין דלאנו רוזוולט בצעירותו
ארון אקהרט -ג'רלד פורד
ג'ק פיקינג - ג'רלד פורד בצעירותו
שחקנים ודמויות > משני

קליאה דובאל - מלווינה תומפסון
ג'קי ארל היילי - לואיס מקהנרי האו
קייט מאלגרו - סוזן שר
דרק ססיל - דונלד רמספלד
ריס וייקפילד - דיק צ'ייני
מייקל פוטס - פרייזר רובינסון השלישי
אלן בורסטין - שרה דלאנו רוזוולט
ג'ודי גריר - ננסי האו
לקסי אנדרווד - מליה אובמה
קיידן בויד - מייקל פורד
גאווין וייט - מייקל פורד בצעירותו
מארק הילס - ג'ק פורד
ג'ק שמייקל - ג'ק פורד בילדותו
בן קוק - סטיבן פורד
פול הולקומב - סטיסן פורד בצעירותו
לזלי קריצר - מרתה גרהם
סנייה סידני - סשה אובמה
איוון פארק - אלן טיילור
הפקה

ב-5 בפברואר 2020, פורסם כי שואוטיים נתנה אישור להפקת סדרה בשם First Ladies. מפיקי הסדרה היו צפויים לכלול את ויולה דייוויס, ג'וליוס טנון, קאתי שולמן, ג'ף גספין, בראד קפלן ואהרון קולי, שגם יצר את הסדרה ויכתוב. דייוויס תככב בתפקיד מישל אובמה.  בינואר 2021, מישל פייפר, ג'יימי לוסון וקריסטין פרוסט לוהקו לתפקידים בסדרה בתור בטי פורד, אובמה הצעיר ופורד הצעירה, בהתאמה, כאשר סוסנה ביר אמורה לביים ולהפיק.  באותו חודש לוהקו השחקנים פמלה אדלון וריס וייקפילד.
ב-16 בפברואר 2021, ארון אקהרט לוהק לתפקיד ג'רלד פורד.  באותו חודש, החליפה ג'ודי גריר את אדלון עקב בעיות בלוח זמנים.  ב-22 בפברואר 2021, פורסם כי ג'יליאן אנדרסון תגלם את אלינור רוזוולט.  שלושה ימים לאחר מכן, ב-25 בפברואר 2021,פורסם כי או. טי. פגבנל יגלם את הנשיא ברק אובמה.  ב-2 במרץ 2021 פורסם כי דקוטה פנינג תגלם את סוזן פורד.  ב-9 במרץ 2021, לקסי אנדרווד לוהקה לתפקיד מליה אובמה בתפקיד חוזר.
ב-10 במרץ 2021, עוד תשעה שחקנים הצטרפו לסדרה, כולל דרק ססיל בתור דונלד רמספלד, איה קאש בתור אסתר ליבוביץ, ג'ק פיקינג בתור ג'רלד פורד (צעיר), קיידן בויד בתור מייקל פורד, מארק הילס בתור ג'ק פורד, בן קוק בתור סטיבן פורד, לסלי קריצר בתפקיד מרתה גרהם, תומאס אי. סאליבן בתפקיד ביל וורן, ופטריס ג'ונסון צ'בנס בתפקיד קלרה פאוול.
ב-13 באפריל 2021, רג'ינה טיילור הצטרפה לצוות השחקנים בתור מריאן שילדס רובינסון, בעוד סנייה סידני, ג'וליאן דה נירו ואוון פארק הצטרפו לקאסט בתפקידים חוזרים כמו סשה אובמה, ברק אובמה הצעיר והאס.אס. אלן טיילור, בהתאמה.  ביוני 2021, גלוריה ראובן וקייט מאלגרו הצטרפו לצוות השחקנים בתור ולרי ג'ון ג'ארט וסוזן שר, בעוד רוזלינד צ'או, מייקל פוטס, קתלין גארט ודונה לין צ'מפלין לוהקו לתפקידים חוזרים.
ביולי 2021, קיפר סאת'רלנד ולילי ראב לוהקו לתפקידים ראשיים בתור פרנקלין דלאנו רוזוולט ולורנה היקוק, בהתאמה, בעוד אלן ברסטין, אלייזה סקנלן, קיילי ספייני, קליאה דובאל וצ'ארלי פלאמר לוהקו לתפקידים חוזרים.     באוגוסט 2021, ג'קי ארל היילי, מריה דיזיה וג'רמי בוב לוהקו לתפקידים חוזרים.  הסדרה עלתה לראשונה ב-17 באפריל 2022 בשואוטיים ובשירות ההזרמה פרמאונט+ ב-2022.
הפקה > צילומים

ב-25 בפברואר 2021, הוכרז שהצילומים החלו בקובינגטון, ג'ורג'יה.
בריסטול פליירס

| --- | --- |
 תאריך ייסוד:  2006
 מדינה:  אנגליה אנגליה, בריטניה בריטניה
 מיקום:  הממלכה המאוחדת, אנגליה בריסטול
 ליגה:  ליגת העל הבריטית בכדורסל
 בית:  Sgs Wise Arena
 בעלים:  סטיב לנסדאון
 מאמן:  אנדראס קאפולאס
 
 https://www.bristolflyers.co.uk
 
אולמה הביתי של בריסטול פליירס ה-Sgs Wise Arena
בריסטול פליירס (באנגלית: Bristol Flyers) היא קבוצת כדורסל אנגלית מהעיר בריסטול, המתמודדת בליגת העל הבריטית.
היסטוריה

בריסטול פליירס הוקמה בשנת 2006 והתחילה לשחק בליגת המשנה של אנגליה. בשנת 2014 הפליירס עלו לליגת העל הבריטית בכדורסל.
בליגת העל הבריטית הפליירס מעולם לא נחשבו לקבוצת צמרת אף על פי כן הם הגיעו למקומות מרשימים מאוד לאורך השנים, הישגי השיא הגיעו בעונות 2017\2018 ו-2021\2022 שם הפליירס הגיעו עד לחצי הגמר.
היסטוריה > 2014\2015

בעונת 2014\2015 הפליירס התחילו לשחק בליגת העל הבריטית שם הם נחלו הצלחה רבה יחסית לעונה ראשונה בליגה. בעונה הסדירה הם סיימו עם מאזן של 13 ניצחונות לעומת 23 הפסדים וסיימו במקום השמיני (מתוך 13). בפלייאוף הם שיחקו נגד ניוקאסל איגלס והפסידו 84-64 במשחק הראשון ו-92-80 במשחק השני וסיימו את העונה.
היסטוריה > 2015\2016

בעונה הזאת הפליירס לא הרשימו ונותרו מחוץ לפלייאוף (מקום 10) עם מאזן של 9 ניצחות מול 24 הפסדים.
היסטוריה > 2016\2017

בעונת 2016\2017 בריסטול פליירס הגיעה למקום הכי גבוהה שהיא הגיעה אליו עד אותה נקודה, מקום שביעי, עם מאזן של 16 ניצחונות לעומת 17 הפסדים (בעונה הסדירה). בפלייאוף הם שיחקו נגד ניוקאסל איגלס והודחו.
היסטוריה > 2017\2018

בעונה זו הפליירס שברו שיא מועדון בניצונות בעונה הסדירה, 19 לעומת 14 הפסדים, והם סיימו במקום השישי (שיא מועדון). גם בעונה הזאת הפליירס הגיעו לפלייאוף ולראשונה עברו את הסיבוב הראשון (לאחר ניצחון על ניוקאסל איגלס), בסיבוב השני הם פגשו את לסטר ריידרס והודחו.
היסטוריה > 2018\2019

בעונה הזאת הפליירס רשמו עונה מאכזבת כשסיימו במקום ה-10 עם מאזן של 14 ניצחונות לעומת 19 הפסדים.
היסטוריה > 2019\2020

עד שעונה זו הופסקה בעקבות הקורונה הפליירס היו במקום ה-8 עם מאזן של 5 ניצחונות ו-7 הפסדים.
היסטוריה > 2020\2021

בעונה זו בריסטול פליירס הגיעה עד למקום השמיני עם מאזן של 12 ניצחונות לעומת 18 הפסדים. בפלייאוף הם הודחו ברבע הגמר (הסיבוב ראשון) נגד לסטר ריידרס.
היסטוריה > 2021\2022

2021\2022 הייתה אחת העונות הכי מוצלחות של הפליירס. את העונה הסדירה הם סיימו במקום ה-4 (שיא מועדון) עם מאזן של 14 ניצחונוצ ו-13 הפסדים. בסיבוב הראשון הם פגשו את מנצ'סטר ג'יינטס הפסידו 91-79 במשחק החוץ וניצחו 94-80 במשחק הבית ועלו לחצי הגמר. בחצי הגמר הם פגשו את לונדון ליונס במשחק הראשון, משחק הבית, הם הפסידו להם 85-83 אחרי שהובילו ב-14 נקודות ברבע השני. במשחק החוץ הם הפסידו 91-73 והודחו.
שחקנים מובילים:
נקודות: מרקוס אוואנס, 17.0
אסיסטים: מרקוס אוואנס, 5.7
ריבאונדים: מלקולם דלפש, 7.6
מלקולם דלפש אחד ממובילי הקבוצה בעונת 2021\2022
אפיל-סין

| --- | --- |
 לידה:  המאה ה־19 לפנה״ס 
 פטירה:  1813 לפנה״ס 
 מדינה:  בבל 
 
אפיל-סין היה מלך אמורי, המלך הרביעי בשושלת הראשונה של מלכי בבל. הוא מלך בין השנים 1830–1813 לפנה"ס על פי הכרונולוגיה התיכונה או בין השנים 1749-1767 לפנה"ס לפי הכרונולוגיה הנמוכה.
אפיל-סין היה אביו של סין-מובליט, שהרחיב את תחום שליטתה של בבל על מספר ערי מדינה באזור, וסבו של המלך חמורבי, אשר הפך את הממלכה האזורית הקטנה בבל, לאימפריה. הוא היה בנו של המלך סביום. לא נמצאו בממצאים הארכאולוגיים הוכחות לטענתו שהייתה לו מלכות. העדרן הביא חוקרים למסקנה שבתקופתו בבל הייתה עדיין עיר קטנה וחדשה וכי השפעתו כשליטה, הייתה קטנה בהרבה מאשר השפעתם של בנו ונכדו.
בתקופת שלטונו הוא בנה את חומות העיר בבל ואת חומות הערים בורסיפה ונורום. הוא בנה מקדש לאלה איננה והוביל את עבודות הבנייה בבורסיפה למקדש א-זידה לאל נבו.
קונג פו פנדה: אביר הדרקון

| --- | --- |

כרזת הסדרה
 סוגה:  הנפשה, פעולה, הרפתקאות
 מדבבים:  ג'ק בלאק ריטה אורה כריס גיר דלה סבה ג'יימס הונג
 מדבבים בעברית:  אסף פריינטא מונה מור אוהד שחר יובל גרבש שירה נאור רונה בקרמן דן קיזלר דני לשמן תמיר גינזבורג אורי זלצמן אלונה אלכסנדר ערן מור שיר כהן נעה קשפיצקי ענת ניב גלעד קלטר
 ארץ מקור:  ארצות הברית ארצות הברית
 שפות:  אנגלית, עברית (תורגם ודובב לעוד)
 מקום התרחשות:  הרפובליקה העממית של סין 
 מספר עונות:  3
 מספר פרקים:  42
 הפקה
 מפיק:  ג'ק בלאק, פיטר הסטינגס, Shaunt Nigoghossian 
 חברת הפקה:  דרימוורקס הנפשה
 הפצה:  נטפליקס 
 אורך פרק:  23 דקות
 שידור
 רשת שידור:  נטפליקס
 רשת שידור בישראל:  נטפליקס
 תקופת שידור מקורית:  14 ביולי 2022 – הווה
 תקופת שידור בישראל:  2022 – רץ
 קישורים חיצוניים
 דף התוכנית ב-IMDb
 
קונג פו פנדה: אביר הדרקון (באנגלית: Kung Fu Panda: The Dragon Knight) היא סדרת ספין אוף שלישית של סרט הקולנוע "קונג פו פנדה" שמשודרת בנטפליקס, לאחר הסדרות קונג פו פנדה: אגדת המגניבות וקונג פו פנדה: כפות הגורל.
תקציר העלילה

הסדרה מתפתחת כמה שנים לאחר אירועי הסרט קונג פו פנדה 3 והסדרה קונג פו פנדה: כפות הגורל, שם פו הפנדה הענק חייב לעזוב את ביתו ולצאת למסע ברחבי סין אחר גאולה וצדק, שגורם לו לשתף פעולה עם אבירה אנגלית חסרת חוש הומור בשם לות'ארה מלאנדרת', להב הנדודים, בת למשמר סאקסון ואבירת אנגליה כדי למצוא 4 כלי נשק קסומים ולטהר את שמו של פו ולהציל את העולם שנהרס לפני זמן רב.
סיקור כללי של העונות

| עונה | עונה | מספר פרקים | תאריך שידור מקורי ארצות הברית |
| --- | --- | --- | --- |
|  | 1 | 11 | 14 ביולי 2022 |
|  | 2 | 12 | 12 בינואר 2023 |
|  | 3 | 19 | 7 בספטמבר 2023 |
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אנני | הסטוריבורד הטוב ביותר בתוכנית טלוויזיה/שידור אנימציה | גרייס ליו | מועמדות |  |
הערות שוליים

↑  Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)
טאסקמאסטר

| --- | --- |

טאסקמאסטר, כפי שהוא מופיע על עטיפת החוברת Taskmaster Vol.2 #1 מנובמבר 2010, אמנות מאת אלכס גרנר.
 סוג:  נבל-על
 הוצאה לאור:  מארוול קומיקס
 הופעה ראשונה:  Avengers #195 (מאי 1980)
 יוצרים:  דייוויד מיצ'ליני ג'ורג' פרז
 מידע
 שם אמיתי:  טוני מאסטרס
 כינויים:  טאסקי, ברני טוסטמאסטר, קפטן אמריקה, שר הביטחון, טאסקפול, התהום, מלך הזאבים
 סטטוס:  פעיל
 מקום לידה:  הברונקס 
 מקצוע:  מדריך טירונים, שכיר חרב, מורה
 כוחות:  חיקוי תנועות וקולות, צלף וסייף אומן.
 חבר בקבוצה:  אליטת הכוח, מכון רייבנקרופט
 חבר לשעבר בקבוצה:  הקאבאל, יוזמת חמישים המדינות, יוזמת הצל, HYDRA, סוכנות אקס, ת'נדרבולטס, ארבעת המפחידים, האימפריה הסודית, S.H.I.E.L.D, אולטימטום, מחנה האמונד, בני הנחש, אדוני הברקים החיים, מסוקים שחורים, האינקוויזיציה, מאפיית מעיל הגשם, אנשי המיליציה, האוונג'רס הסודיים, A.I.M.‎
 אזרחות:  ארצות הברית 
 דמויות קשורות
 משפחה:  מרצדס מרסד (אשה) ז'אן פוקו (בת מאומצת)
 אויבים:  איש הנמלה 
 
טאסקמאסטר (באנגלית: Taskmaster) הוא דמות בדיונית של נבל-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Avengers #195 ממאי 1980, ונוצרה בידי הכותב דייוויד מיצ'ליני והמאייר ג'ורג' פרז.
טאסקמאסטר הוא האלטר אגו של טוני מאסטרס, סוכן S.H.I.E.L.D רדום שהצטרף להרבה ארגוני פשיעה בחייו, הופיע במרבית כותרי מארוול והוא בעל היכולת לחקות מהלכי קרב. אף על פי שהופיע לראשונה בתור אויב של האוונג'רס, הוא הצטרף לקבוצת האוונג'רס הסודיים, והוא אחד מבעלי בריתו של דדפול.
הדמות הופיעה בסדרה אולטימייט ספיידרמן: סדרת האנימציה כסוכן S.H.I.E.L.D שערק לאחר שניק פיורי בגד בו, והוצג כבעל היסטוריה משותפת עם דדפול, בדיבוב קולו של קלנסי בראון. במשחקי הווידאו Ultimate Marvel vs. Capcom 3 ,Marvel vs. Capcom 3: Fate of Two Worlds, דובב על ידי סטיבן בלום. הופיע בנוסף במשחק Marvel: Avengers Alliance ללא דיבוב. גרסה נשית של הדמות הופיעה בסרט היקום הקולנועי של מארוול "האלמנה השחורה" בגילומה של השחקנית אולגה קורילנקו, שתשוב לגלם את הדמות בסרט "ת'אנדרבולטס*".
ביוגרפיה בדיונית

הטאסקמאסטר הוא דמות מסתורית, שכנראה נולדה בברוקלין. יש לו את היכולת לחקות את מהלכיהם של אנשים, דבר שהוא מחשיב לעוצמה אדירה, הקיימת אצלו מילדותו. טאסקמאסטר עבד תחילה כמדריך אמנויות לחימה, אך בהמשך, בעקבות הפיכתו לשכיר חרב הוא נהיה נבל, ומכיוון שיש ביכולתו לחקות גם קולות של אנשים הוא התחזה למספר גיבורי על. טאסקמאסטר טוען, שאמו היא שגילתה את כישרונו, ופיתחה אצלו סוג של זיכרון צילומי, והשניים קוראים לו "רפלקס צילומי". עם סיום לימודיו, הוא שקל להצטרף למשטרה, אך העדיף להיות עבריין במקום. הוא צפה בטכניקות ושיטות הלחימה של גיבורי ונבלי על רבים, רכש את שיטותיהם ונאבק בקבוצת האוונג'רס. אולם, הוא מובס, מקים דוג'ו אמנויות לחימה במנהטן ונאבק בספיידרמן ובנווד. לאחר בריחתו, הוא משתקע בקרקס ועוזב אחרי שנאבק בהוקאיי ובאיש הנמלה. הוא קונה עוד מרכז אמנויות לחימה, אך הדבר וג'סטיס מסגירים אותו, הוא נלקח למעצר ומגלה שלכידתו תוכננה בידי הגולגולת האדומה.
אחרי שהות קצרה בכלא, טאסקמאסטר משוחרר כדי לאמן את סוכן ארצות הברית בשיטות הלחימה של קפטן אמריקה, כדי שסוכן ארצות הברית יוכל להתחזות לקפטן, ולאחר מכן מתגלה שהגולגולת האדומה תכנן גם את זה והוא מחזיר את טאסקמאסטר לכלא. טאסקמאסטר מצידו בורח באמצע ההעברה, נמלט מרשויות החוק, מקים בסיס באמצע בית קברות שם נאבק בספיידרמן ונמלט בסוף המאבק. הוא חוזר כשהוא וטומבסטון מתעמתים נגד דרדוויל והמעניש, ובהמשך מתגלה שאימן את קרוסבונז, ספיידרוומן וסוכן אקס בין היתר, ונעזר בהם במלחמתו הקצרה בגולגולת האדומה. הוא מושכר בידי ארגון השילוש כדי להלבין את פני האוונג'רס, וכשהוא מתחזה לקפטן אמריקה הוא מגייס את איש הנמלה, ציפור מלחמה, קפטן מארוול וטופר כסוף להרוס את מפקדת ארגון השילוש. הארבעה מורדים בו ומנצחים בעזרתו של ריק ג'ונס.
טאסקמאסטר המשיך לאמן נבלי על ברחבי העולם, ואף הצטרף לסוכנות אקס, לפי בקשתה של אהובתו, סנדי בראנדרברג. הוא נראה בתור מי שנשכר בידי הוועדה כדי להרוג את מון נייט, אך הוא מפסיד. כמו כן, מתגלה כי אימן קבוצת נבלי על להתחזות לאוונג'רס, אך ניסיון זה סוכל על ידי ספיידרמן. כאשר מלחמת האזרחים פרצה, טאסקמאסטר מצטרף לקבוצת ת'נדרבולטס, מנסה להתנקש בחיי קבוצת האוונג'רס הסודיים ובחיי סוזן סטורם, אך מובס על ידה לאחר שפוגע במיסטר פנטסטיק. בהמשך, הוא נכלא באזור השלילי יחד עם ליידי דת'סטרייק, אך השניים נמלטים בעזרת דדפול. יריבות עזה מתפתחת בין השניים, כשדדפול נאבק בטאסקמאסטר על מנת להחזיר את המוניטין שלו כשכיר חרב, רק כדי שדדפול יוכנס למעצר אצל טאסקמאסטר, ובהמשך טאסקמאסטר נהיה חבר כבוד של סוכנות S.H.I.E.L.D.
ביוגרפיה בדיונית > דדפול, היוזמה, מצור, הפחד עצמו

המתיחות בין דדפול לטאסקמאסטר שוככת, כשהאחרון מסייע לדדפול להביס את קבוצת ת'נדרבולטס, וכשראשו של דדפול נערף טאסקמאסטר הוא זה מחזיר את ראשו למקומו, אך מספר לו שזה אינו הוא. באירועי שלטון אפל, טאסקמאסטר נבחר להוביל את יוזמת חמישים המדינות, ובאחת ממשימותיהם הם נתקלים במארב של טיפואיד מרי וקומודו, ונעצרים בידי ארגון HYDRA המרושע. בהמשך מתגלה כי היה מדריך במחנה האמונד, על שם הלפיד האנושי המקורי, ונתן הכשרה למספר חניכים על מנת שיתקבלו ליוזמת חמישים המדינות וכן לצוות הסקרלט ספיידר.
לאחר אירועים אלו, הוא מקבל סמכות מנורמן אוסבורן בעצמו להוביל את היוזמה החדשה, והקבוצה משחררת את האזור השלילי משליטתו של בלאסטאר. מאוחר יותר, הוא נראה משתתף בקנוניה המובילה למעצרו של נייט טראשר, וכאשר אמה פרוסט ונאמור ערקו מארגון הקאבאל של נורמן אוסבורן, טאסקמאסטר החליף את מקומם, ואף דן באסטרטגיית המצור על אסגרד. טאסקמאסטר מותקף לפתע בידי דוקטור דום, וכשהוא מונשם בבית חולים קרוב אוסבורן מאיים על חייו. בסופו של דבר טאסקמאסטר מחלים ומצטרף לכוח הפלישה של המצור על אסגארד ונאבק בקפטן אמריקה ובג'יימס ברנס, המתחזה לקפטן. לאחר שאסגארד נופלת, טאסקמאסטר וקונסטריקטור נמלטים לאחר שאוסבורן מתגרה בטאסקמאסטר על כך שעזר לדדפול. לאחר שקפטן אמריקה מקים תנועת התנגדות לאוסבורן, פרס בסך מיליון דולר מוצע על ראשו של טאסקמאסטר, שהופך לנרדף ברחבי המדינה. במארב שתוכנן לו במסעדה, הוא מכיר את מרצדס מרסד, אשתו לעתיד, העוזרת לו להימלט מהמקום, והשניים יוצאים לחקור את עברו של טאסקמאסטר. השניים מגלים את חברת אקדמיית האוונג'רס, ז'אן פוקו, נערה בעלת כוחות דומים לכוחותיו של טאסקמאסטר, וכך נוצר הרושם שהוא אביה.
במהלך קשת הסיפור הפחד עצמו, טאסקמאסטר מציע עזרה לקבוצת אלפא פלייט לפרק את תנועת ההתנגדות בראשות אדון העולמות. על מנת שקבוצת אדוני הרשע תשיג למועצת הצל את כתר הזאבים, מקס פיורי שוכר את טאסקמאסטר להשיגו, מה שמוביל לגנבת הכתר בידי האוונג'רס הסודיים ולמאבק של טאסקמאסטר בונום פלאש תומפסון. עם זאת, טאסקמאסטר מנסה להתנקש בחיי מקס פיורי, וכשטאסקמאסטר נוטל לעצמו את השליטה בכתר הזאבים הוא אף מביסו, והכתר הופך את טאסקמאסטר לישות קוסמית בשם "התהום". כשהתהום שולט על גופו של טאסקמאסטר, ונום ואיש הנמלה מצליחים להסיר את הכתר מראשו של טאסקמאסטר, מחזירים את שליטתו לגופו וכולאים את מקס פיורי באחד מבסיסי האוונג'רס.
ביוגרפיה בדיונית > האוונג'רס הסודיים

למרות עברו הפלילי, טאסקמאסטר מצטרף לקבוצת האוונג'רס הסודיים, ושולחים אותו להסתנן למועצה העליונה של ארגון A.I.M.‎. הוא מקבל את תפקיד שר הביטחון בארגון, ומוכיח את נאמנותו בכך שנותן למוקינגבירד להסתנן לבסיס סודי של הארגון כדי להרוס כפילים רובוטיים של וור משין, הנוטל את שריון האיירון פטריוט. טאסקמאסטר ניסה לשחרר את מוקינגבירד משבי A.I.M, אך נוטרל ונהרג על ידי מוקינגבירד עצמה, שעברה שטיפת מוח על ידי A.I.M. עם זאת, מתגלה כי מוקינגבירד לא ירתה בכוונה באיברים החיוניים, והוא חי כצמח. הוא ננטש על ידי האוונג'רס הסודיים במחשבה שמת, ומנטאלו מגלה את טאסקמאסטר הצמח. ידידות מתפתחת בין השניים, וטאסקמאסטר מבקש שירפא אותו עם ננובוטים.
יכולות וכישורים

כוחו העיקרי של טאסקמאסטר הוא יכולתו לחקות ולשכפל מהלכי קרב וכן כל תנועה פיזית אחרת, אך מכיוון שאין לו יכולת לרכוש לעצמו יכולות גופניות, גופו מתאמץ מאוד. בנוסף ליכולתו לחקות תנועת פיזיות, הוא מסוגל גם להעתיק מיומנויות כיוון של בני אדם, ולעיתים קרובות גם מסוגל לחזות את מהלכו הבא של יריבו. טאסקמאסטר הוכח גם כטקטיקן מצליח, מה שהתבטא בלחימה נגד איירון מן וקפטן אמריקה. טאסקמאסטר מסוגל גם לחקות קולות, מה שהוביל אותו להתחזות למספר גיבורי ונבלי על. בהמשך נחשף כי טאסקמאסטר הוא ספורטאי ברמה אולימפית, וטוען שקיבל הכשרה לזיהוי פלילי מסוכן CIA עריק.
מבין גיבורי ונבלי העל שטאסקמאסטר העתיק את יכולותיהם נמנים המעניש, איש הנמלה, באטרוק המזנק, האלמנה השחורה, קפטן אמריקה, ג'ניס-וול, אלקטרה, קייבל, פלקון, דרדוויל, כוכב אש, הוקאיי, איירון פיסט, בולזאיי, לוק קייג', מון נייט, הסמוראי הכסוף, וולברין, שאטרסטאר, סוכן ארצות הברית וספיידרמן, אך טאסקמאסטר הודה כי את רוב הכוחות שהעתיק העתיק מסרטונים או ממשדרי טלוויזיה. למרות כוחו, טאסקמאסטר מחזיק ברמת כוח של אדם ממוצע, אך מסוגל להרים משקל של עד 440 ק"ג. טאסקמאסטר אינו מסוגל להעתיק את מהלכי הקרב של סוכן אקס מסיבה לא ידועה, ואינו מסוגל להעתיק גם את מהלכי הקרב של דדפול, מכיוון שהאחרון אינו צפוי במהלכיו. טאסקמאסטר פוחד מטביעה, ובכל פעם שהוא מעתיק כוח של אדם זיכרונותיו הישנים נמחים במעין אמנזיה.
בגלל יכולותיו, טאסקמאסטר נושא מגוון רחב של כלי נשק, ואף מחזיק בסוג של חיקוי למגן של קפטן אמריקה. בעבר, הוא גנב מסוכנות S.H.I.E.L.D מכשיר המשכפל חפצים באמצעות אנרגיה קוסמית.
הערות שוליים

↑  Avengers #196
↑  Marvel Team-Up #103
↑  Avengers #223
↑  The Thing #26
↑  Captain America #334
↑  The Amazing Spider-Man #308
↑  Daredevil #292-293
↑  Avengers vol. 3 #26
↑  The Amazing Spider-Man #367
↑  Civil War #4
↑  Civil War #7
1 2  Cable and Deadpool #36
↑  Deadpool vol.2 #9
↑  Avengers: The Initiative #20
↑  Avengers: The Initiative #23
↑  Avengers: The Initiative Annual #1
↑  Avengers: The Initiative #25
↑  Avengers: The Initiative #26
↑  Avengers: The Initiative #28
1 2  Avengers: The Initiative #31
↑  Siege: The Cabal #1
1 2  Avengers: The Initiative #34
↑  Avengers: The Initiative #35
↑  Taskmaster vol.2 #1
↑  Avengers Academy #9
↑  Alpha Flight vol.4 #5
↑  Secret Avengers #30
↑  Secret Avengers #31
↑  Secret Avengers #32-#33
↑  Secret Avengers Vol. 2 #2
↑  Secret Avengers vol. 2 #6
↑  Secret Avengers Vol.2 #13
↑  Secret Avengers Vol.2 #16
חיים משה

| --- | --- |

חיים משה במאי 2003
 לידה:  20 בספטמבר 1955 (בן 69) ישראל רמת השרון, ישראל
 מוקד פעילות:  ישראל
 תקופת הפעילות:  מ-1975
 סוגה:  מוזיקה מזרחית, זמר עברי, לאיקו
 שפה מועדפת:  עברית
 חברת תקליטים:  10 הפקות, האחים ראובני.
 שיתופי פעולה בולטים:  יואב יצחק, דקלון, לידור יוספי, אביהו מדינה.
 פרופיל ב-IMDb
ראש הממשלה דאז שמעון פרס משוחח עם הזמר חיים משה, בסיום פסטיבל הזמר המזרחי, ברמלה, 1985
חיים משה (נולד ב-20 בספטמבר 1955 ברמת השרון) הוא זמר ישראלי.
ביוגרפיה

משה נולד וגדל ברמת השרון בה הוא גר עד היום, למשפחה שעלתה מתימן. אביו רצה שיגדל להיות רב, כמו סבו, אולם משה נמשך לצלילי המוזיקה הים תיכונית. בנוסף למוזיקה דתית מסורתית, הוא החל להתוודע למוזיקה יוונית, טורקית, ערבית, והופיע בחתונות ובר מצוות. למד שנה אחת בתיכון החקלאי מקוה ישראל ולאחר מכן עבד בבית דפוס, ובשנות השבעים התגייס לצה"ל.
את דרכו המוזיקלית החל באמצע שנות השבעים, כשחבר לזמר דקלון ולגיטריסט משה בן מוש, ללהקת "צלילי הכרם". הצמד הופיעו בעיקר באירועים ובמועדונים עם שירי עם ישראלים, תוך שילוב פיוטים תימניים עם צלילים ערבים ומוזיקה פופולרית לתקופה. הצלחתה המידתית של הלהקה נמשכה מספר שנים, עד שבשנת 1982 התפרקה הלהקה והשניים פנו כל אחד לדרכו.
פרסים

פרס מפעל חיים של אמ"י לשנת תשפ"ב
דיסקוגרפיה > אלבומים

שבח אשיר (1979)
שירים אל לתוך הלילה (1981)
אהבת חיי (1983)
חאפלה - שירי כיף ומצב רוח (1983)
תן לזמן ללכת (1984)
צעד תימני (חפלה - שירי כיף ומצב רוח, חלק ד') (1985)
להיות זמר (1985)
תודה (1986)
כל נדרי (1987)
עוד יום עולה (1987)
נשבע (1988)
ממעמקים קראתיך (1989)
חי לאהבה (1989)
הביתה (1990)
הקולות של פיראוס (חלום ים-תיכוני) (1990)
ברוח מזרחית (1991)
איזו מין אישה (1992)
דברי אלי (1994)
אתמול (שני חלקים) (1995)
התמונות שבאלבום (1998)
סוגרים מעגל - עם דקלון (2000) בארבעה חלקים
אמצע החיים (2001)
נוגע בנשמה (2005)
קרוב ללב (2008)
איך שבאת (2012)